钦定古今图书集成/明伦汇编/官常典/第706卷 > 张柳朔
## 钦定古今图书集成/明伦汇编/官常典/第706卷 > 张柳朔

按《左传》哀公五年春，晋围柏人，荀寅、士吉射奔齐。初，
范氏之臣王生恶张柳朔，言诸昭子，使为柏人。昭子
曰：“‘夫非而仇乎’？对曰：‘私仇不及公，好不废，过恶不去
善，义之经也。臣敢违之’。”及范氏出，张柳朔谓其子：“尔
从主，勉之。我将止死，王生授我矣，吾不可以僭之。”遂
死于柏人。